عبد الخالق (کھلاڑی)

صوبیدار عبد الخالق پرندہ ایشیا 28 نومبر 1933ء کو ضلع چکوال کے ایک چھوٹے سے گاؤں جند اعوان میں پیدا ہوا۔

پرندہ ایشیا 
وہ پرندہ ایشیاء (Flying bird of Asia) اور ایشیا کے تیز ترین آدمی کے طور پر جا نا جاتا ہے۔ وہ پاکستان آرمی کا ریٹائر کھلاڑی تھا جو بھاگنے کے 100 میٹر، 200 میٹر اور 4 بائی 100 میڑ کے مقابلوں میں حصہ لیتے رہے۔ انہوں نے 1954ء اور 1958ء کی ایشائی مقابلوں میں حصہ لیا۔ انہوں نے 1956ء کے میلبورن اولمپکس اور 1960ء کے روم اولمپکس میں بھی پاکستان کی نمائندگی کی۔
قد-5فٹ 7 انچ(171 سینٹی میٹر)وزن- 152 پاؤنڈ (69 کلو گرام)

ابتدئی زندگی میں چکوال ثقافت کے ایک کھیل کبڈی میں بہت نامور کھلاڑی تھے۔ اس وقت پاک آرمی اسپورٹس بورڈ کے سربراہ بریگیڈئر سی ایچ ایم روڈھم کی نگاہ پڑی تو انہیںاسپورٹس میں بھرتی کر لیا، جہاں پر اعلیٰ تربیت اور کوچنگ نے انہیں بین الاقوامی معیار کا بنا دیا ۔

بین الاقوامی کردار

1954 ایشیین گیمز 
1954ء کے ایشیائی کھیلوں میں پاکستان کی نمائندگی کرنے کا موقع ملا جہاں انہوں نے نیا ورلڈ ریکارڈ بنایا اور 100 میٹر کے فاصلے کو صرف 10.6 سیکنڈز میں عبور کر لیا۔ اس سے پہلے یہ ریکارڈ بھارت کے نامور اتھلیٹ لیوے پنٹو کے پاس تھا جنہوں نے یہ فاصلہ 10.8 سیکنڈز میں عبور کیا تھا۔ اس وقت کے بھارتی وزیر اعظم جواھر لعل نہرو نے عبدالخالق کو انعام دیتے ہوئے " فلائنگ برڈ آف ایشیا" یعنی ایشیا کا اڑنے والا پرندہ کا خطاب دیا اور اس کے علاوہ ان کا نام اس وقت کے دنیا بھر میں سات بہترین اتھلیٹس میں شامل کیا گیا۔عبدالخالق نے یہ خطاب صرف 21 سال کی عمر میں حاصل کیا۔عبدالخالق کو پاکستان کی طرف سے پرائڈ آف پرفارمنس کے ایوارڈ سے بھی نوازا گیا۔
100 میٹر کانسی کا تمغا
4*100 میٹر چاندی کا تمغا

اعزازات 
عبد الخالق نے قومی کھیلوں میں 100 گولڈ میڈلز بین الاقوامی کھیلوں میں 26 گولڈ میڈل اور 23 سلور میڈل حاصل کیے۔ 1958ء میں صدر پاکستان کی طرف سے تمغا حسن کرکاردگی عطا کیا ۔

وفات 
1988ء میں وفات پا گئے انہیں جند اعوان چکوال میں دفن کیا گیا۔

حوالہ جات 

1933ء کی پیدائشیں
1988ء کی وفیات
ایشیائی کھیل 1954ء میں تمغا یافتگان
ایشیائی کھیل 1958ء میں تمغا یافتگان
ایشیائی کھیلوں میں پاکستانی کانسی تمغا یافتگان
ایشیائی کھیلوں میں کانسی تمغا یافتگان
ایشیائی کھیلوں میں طلائی تمغا یافتگان پاکستانی
پاکستان جنگی قیدی
پاکستان کے اولمپک ایتھلیٹ
پاکستانی مرد سپرنٹر
پنجابی شخصیات
تمغائے حسن کارکردگی وصول کنندگان
دولت مشترکہ کھیلوں میں شریک پاکستانی کھلاڑی
ضلع چکوال کی شخصیات
علوی
ہاشمی شخصیات